Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: résztvevő alkalmassá válik a 11/1997. (II. 18.) BM rendeletben meghatározott tűzoltó szakképesítéssel betölthető
Paragraph Index: 176

d) Védőeszközök és felszerelések témából: Felismerési szinten sajátítsák el a tanulók: — a védőfelszerelések csoportosítását és a csoportokon belüli egyéni védőeszközfajtákat. Definíciós szinten sajátítsák el a tanulók: — a fejvédő, lábvédő, arcvédő és kézvédő eszközök kialakítását és jellemzőit, — az alkalmazott szűrőbetétes gázvédő eszközök felépítését, használatának és karbantartásának szabályait, — a sűrítettlevegős légzőkészülék szerkezeti egységeit, funkcióit, működését, összeszerelésének sorrendjét, — a légzőkészülék tömítettségének, hangos figyelmeztetőjének ellenőrzését, vizsgálatát, a légzőkészülék palackjában lévő levegő mennyiségének az ellenőrzését, — a légzőkészülékben történő munkavégzés szabályait, az ellenőrzés és karbantartás időpontjait, a végrehajtandó műveleteket, — a hővédő ruhák csoportosítását, felépítését, tartozékait, az felhasználás lehetőségeit, — a vegyivédelmi ruhák jellemzőit, a felhasználás módjait, — a hővédő és vegyivédelmi ruhák légzőkészülékkel történő együttes használatának szabályait, — az egyéb védőeszközök: a lángvágáshoz, roncsvágáshoz, favágáshoz, bontáshoz használt védőfelszerelések: kesztyűk, védőkötény, szemüveg, fülvédő stb. alkalmazott típusait, jellemzőit, az igénybevétel lehetőségeit, szabályait. Jártasság szinten sajátítsák el — az ismeretek alkalmazásának minőségében — a tanulók: — a szűrőbetétes gázvédő eszközök és a sűrítettlevegős légzőkészülék készenlétbe helyezését, összeszerelését, használatát, légzőkészülékben munkavégzést, az ellenőrzési és karbantartási feladatok végrehajtását, — a hő- és vegyivédelmi ruhák felvételét, használatát, a karbantartási feladatok végrehajtását, — az egyéb védőeszközökben a szabályos és biztonságos munkavégzés szabályait és azok alkalmazását. 1998/25. szám

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes